open-index/open-wikipedia-markdown huggingface dataset:
தேனீ வளர்ப்பு, தேனீச்சிகிச்சைக்கான பசுகிர் அறிவியல் ஆராய்ச்சி மையம்

**தேனீ வளர்ப்பு, தேனீச்சிகிச்சைக்கான பசுகிர் அறிவியல் ஆராய்ச்சி மையம்** (*Bashkir Scientific Research Center for Beekeeping and Apitherapy*) என்பது உருசியாவில் பசுகோர்டோசுதான் குடியரசின் உபாவை தளமாகக் கொண்ட ஒரு பசுகிரியன் மாநில முதன்மையான ஆராய்ச்சி நிறுவனமாகும். இது தேனீ வளர்ப்பில் மற்றும் தேனீச்சிகிச்சையில் நிபுணத்துவம் பெற்றது. இந்த நிறுவனம் 1998ஆம் ஆண்டில் அமீர் இசோம்குலோவ் என்பவரால் நிறுவப்பட்டது. இந்த மையத்தில் 200 வகையான மருத்துவ மற்றும் தடுப்பு, ஊட்டச்சத்துப் பொருட்கள் மற்றும் அழகுசாதன பொருட்கள் உற்பத்தி செய்யப்பட்டுப் பிற நாடுகளுக்கு ஏற்றுமதி செய்யப்படுகின்றன.

இந்த மையம் உயர்தர மற்றும் சுற்றுச்சூழல் ரீதியாகப் பாதுகாப்பான பசுகிரியன் தேன் தயாரிக்கும் ஒரு பெரிய நிறுவனமாகும். இந்த மையம் மட்டுமே "பசுகிர் தேன்" உற்பத்தி உரிமைப் பெற்ற ஒரே நிறுவனம் ஆகும்.

2005 முதல் இந்த மையம் அமெரிக்கா மற்றும் மேற்கு ஐரோப்பாவிற்குத் தேனை ஏற்றுமதி செய்து வருகிறது. இந்த மையம் ஆசியாவிற்கும் தேனை ஏற்றுமதி செய்கிறது. 

## மேற்கோள்கள்

## வெளி இணைப்புகள்
*  
* “BASHSPIRT” and Bashkir scientific-research institute for bee-keeping and apitherapy will present Bashkiria at “Green Week” in Berlin (19 January 2012)

பகுப்பு:தேனீக்கள்
தேனீ வளர்ப்போர் பன்னாட்டுக் கூட்டமைப்பு

**ஏப்பிமாண்டியா** அல்லது **தேனீ வளர்ப்போர் பன்னாட்டுக் கூட்டமைப்பு** (*Apimondia or International Federation of Beekeepers' Associations*) அனைத்து நாடுகளிலும் அறிவியல், சுற்றுச்சூழல், சமூக மற்றும் பொருளாதார தேனீ வளர்ப்பு வளர்ச்சியையும், தேனீ வளர்ப்போர் சங்கங்கள், அறிவியல் அமைப்புகள் மற்றும் உலகளவில் தேனீ வளர்ப்பில் ஈடுபட்டுள்ள தனிநபர்களின் ஒத்துழைப்பையும் ஊக்குவிக்கும் அமைப்பாகும். *ஏபிமோண்டியா* என்ற பெயர் இரண்டு சொற்களிலிருந்து உருவான ஒரு கூட்டுச் சொல்லாகும். ஏபி, தேனீக்களைக் குறிக்கும் சொல்லாகவும் மோண்டியா, உலகத்தைக் குறிக்கும் சொல்லாகும்.

இக்கூட்டமைப்பு *ஏபியாக்டா* என்ற ஆய்விதழை வெளியிடுகிறது. 2003 மற்றும் 2004 ஆண்டு வெளிவந்த ஆய்விதழ்கள் இணையத்தில் இலவசமாகக் கிடைக்கின்றன.

1897 முதல், ஒவ்வொரு ஆண்டும் ஏபிமோண்டியா தேனீ வளர்ப்பவர்களின் மாநாடுகளை பல்வேறு நாடுகளில் ஏற்பாடு செய்கிறது.

தேனீ வளர்ப்பு பற்றிய அறிவியல் புரிதலை மேம்படுத்துவதற்கும், தகவல் பரிமாற்றத்தை எளிதாக்குவதற்கும் ஏபிமோண்டியா ஏழு அறிவியல் ஆணையங்களையும் ஐந்து பிராந்திய ஆணையங்களையும் பராமரிக்கிறது.

அறிவியல் ஆணையங்கள் பின்வருவனவற்றை உள்ளடக்கியது.

* தேனீ வளர்ப்பு பொருளாதாரம்
* தேனீ ஆரோக்கியம்
* தேனீ உயிரியல்
* மகரந்தச் சேர்க்கை மற்றும் தேனீ தாவரங்கள்
* தேனீ வளர்ப்பு தொழில்நுட்பம் மற்றும் தரம்
* தேனீச்சிகிச்சை
* கிராமப்புற மேம்பாட்டுக்கான தேனீ வளர்ப்பு

## மாநாடுகளின் பட்டியல்

## மேற்கோள்கள்

## வெளி இணைப்புகள்
* APIMONDIA Home page

பகுப்பு:தேனீக்கள்
தாரனோவ் பலகை

**தாரனோவ் பலகை** (*Taranov board*) என்பது தேனீ வளர்ப்பு பெட்டியில் உள்ள ஓர் அமைப்பாகும். இப்பலகை தேனீகூட்டமைப்பிலிருந்து விலகிச் செல்லும் தேனீக்களை இராணி தேனீயிடமிருந்து பிரிக்கும் ஓர் அமைப்பாகும். தரனோவ் பலகையான இதன் கண்டுபிடிப்பாளரான ஜி. எப். தரனோவ் என்ற உருசிய தேனீ வளர்ப்பவரின் நினைவாக பெயரிடப்பட்டது. 

## மேற்கோள்கள்

பகுப்பு:தேனீக்கள்
கேசவன் சுப்ரமணியம்

**கேசவன் சுப்ரமணியம்** (ஆங்கிலம்; மலாய்: *Kesavan Subramaniam*) என்பவர் மே 2018 முதல் சுங்கை சிப்புட் மக்களவைத் தொகுதியின் மக்களவை உறுப்பினராகவும்; மார்ச் 2008 முதல் மே 2018 வரை பேராக் மாநில சட்டமன்றத்தின் ஊத்தான் மெலிந்தாங் தொகுதியின் சட்டமன்ற உறுப்பினராகவும் (MLA) பணியாற்றிய மலேசிய அரசியல்வாதி ஆவார்.

பாக்காத்தான் அரப்பான் (PH) கூட்டணியின் ஓர் உறுப்புக் கட்சியான மக்கள் நீதிக் கட்சியின் (PKR) உறுப்பினரும் ஆவார்.

## மேற்கோள்கள்

பகுப்பு:மலேசிய மக்களவை உறுப்பினர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:பேராக் மாநில சட்டமன்ற உறுப்பினர்கள்
சுங்கை சிப்புட் மக்களவைத் தொகுதி

**சுங்கை சிப்புட் மக்களவைத் தொகுதி** (மலாய்: *Kawasan Persekutuan Sungai Siput*; ஆங்கிலம்: *Sungai Siput Federal Constituency*; சீனம்: 和丰国会议席) என்பது மலேசியா, பேராக், கோலாகங்சார் மாவட்டத்தில் (*Kuala Kangsar District*) அமைந்துள்ள ஒரு மக்களவைத் தொகுதி (**P062**) ஆகும்.

சுங்கை சிப்புட் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1959-ஆம் ஆண்டில் இருந்து சுங்கை சிப்புட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## சுங்கை சிப்புட்
சுங்கை சிப்புட் நகரம் பேராக் மாநிலத்தில் கோலாகங்சார் மாவட்டத்தில் உள்ள நகரம். இந்த நகரத்திற்கு மிக அருகிலுள்ள நகரம் கோலாகங்சார் ஆகும். இதற்கு ’சங்கு நதி’ எனும் அழகிய தமிழ்ப் பெயரும் உண்டு. 

இந்த நகரம் ஒரு வரலாற்றுச் சிறப்பு மிக்க நகரமாகும். மலேசிய இந்தியத் தலைவர்களில் சிலரின் அரசியல் வாழ்க்கையை உறுதி செய்த நகரம் என்றும் இதற்கு ஓர் அடைமொழி உண்டு. மலேசியா விடுதலை பெற்றதில் இருந்து இந்தத் தொகுதி இந்தியர்களின் அரசியல் கோட்டையாக இருந்து வருகிறது.

### வரலாற்றுத் தலைவர்கள்

மலேசிய அரசியலில் முக்கியமான தலைவர்கள் சிலரை உருவாக்கிக் கொடுத்த பெருமை இந்த சுங்கை சிப்புட் நகரத்தைச் சாரும். அமரர் துன் சம்பந்தன், துன் சாமிவேலு, டாக்டர் ஜெயகுமார் தேவராஜ், துன் லியோங் இயூ கோ, தோக் பாங்கு அமீட் போன்றவர்கள் இந்த நகரில் இருந்து தான் தேசிய அளவில் பிரபலம் அடைந்தனர். 

துன் வீ. தி. சம்பந்தன் அவர்கள் சுங்கை சிப்புட்டில் பிறந்து வளர்ந்தவர். இவர் ம.இ.கா எனும் மலேசிய இந்திய காங்கிரசின் 5-ஆவது தலைவர். இவர் மலேசிய அரசாங்கத்தில் பல அமைச்சுகளில் அமைச்சர் பதவியை வகித்துள்ளார். மலாயாவில் முதன்முதலில் நடைபெற்ற பொதுத் தேர்தலில் துன் வீ.தி.சம்பந்தன் பேராக் மாநிலத்தின் கிந்தா தொகுதியில் போட்டியிட்டு வெற்றி பெற்றார். 

### இலண்டன் உடன்படிக்கை

மலேசிய விடுதலை பெற, நாட்டின் மூன்று முதன்மைத் தலைவர்கள் இலண்டனுக்குச் சென்று விடுதலை உடன்படிக்கையில் (*Merdeka Agreement*) கையெழுத்திட்டனர். அந்த மூவரில் இந்தியர்களின் தலைவராக துன் சம்பந்தன் கையெழுத்திட்டார். இது மலேசிய வரலாற்றில் பொன் எழுத்துகளால் பொறிக்கப் பட வேண்டிய ஒரு நிகழ்ச்சி ஆகும்.

1960-ஆம் ஆண்டுகளில், மலேசிய இந்தியர்களை ஒன்றுபடுத்தி அவர்களிடம் இருந்து ஒவ்வொரு மாதமும் பத்து வெள்ளி சேகரித்தார். அந்த முதலீட்டைக் கொண்டு தேசிய நில நிதி கூட்டுறவு சங்கத்தைத் தோற்றுவித்தார். தற்போது இந்தச் சங்கம் ஆசியாவிலேயே தலைசிறந்த கூட்டுறவுச் சங்கங்களில் ஒன்றாக விளங்கி வருகின்றது.

## சுங்கை சிப்புட் மக்களவைத் தொகுதி

## சுங்கை சிப்புட் மக்களவைத் தேர்தல் முடிவுகள் 2022

## சுங்கை சிப்புட் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* சுங்கை சிப்புட்
* சிம்மோர்
* கோலாகங்சார்
* தஞ்சோங் ரம்புத்தான்
* தைப்பிங்
* பாடாங் ரெங்காஸ்
* கிந்தா பள்ளத்தாக்கு

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
சௌமியா அன்புமணி

**சௌமியா அன்புமணி** (*Sowmiya Anbumani*) ஒரு தமிழக அரசியல்வாதியும், சுற்றுச்சூழல் செயல்பாட்டாளரும் ஆவார். இவரின் கணவர் மருத்துவர் அன்புமணி ராமதாஸ் பாட்டாளி மக்கள் கட்சியின் தலைவர் ஆவார். இவர் மக்கள் தொலைக்காட்சியின் நிர்வாக இயக்குநராகவும், பசுமைத் தாயகம் அமைப்பின் தலைவராகவும் உள்ளார். 2024 இந்திய மக்களவைப் பொது தேர்தலில் தேசிய ஜனநாயகக் கூட்டணியின் வேட்பாளராக தர்மபுரி தொகுதியில் போட்டியிட்டார்.

## குடும்பம்
இவர் காங்கிரசின் முன்னாள் தலைவரான எம். கிருஷ்ணசாமியின் மகளும், எம். கே. விஷ்ணு பிரசாத்தின் தங்கையும் ஆவார்

## கல்வி
சௌமியா சென்னையில் உள்ள ஸ்டெல்லா மேரிக் கல்லூரியில் இளங்கலையும், முதுகலைப் பட்டமும் பெற்றார். இவர் மதுரை காமராஜர் பல்கலைக்கழகத்தில் சமூகவியலில் முனைவர் பட்டம் பெற்றுள்ளார்.

## மேற்கோள்கள்

பகுப்பு:பாட்டாளி மக்கள் கட்சி அரசியல்வாதிகள்
பகுப்பு:வாழும் மக்கள்
கே. கிருஷ்ணன் வாரியர்

**கே. கிருஷ்ணன் வாரியர்** (*K. Krishnan Warrier*) என்பவர் கேரள மாநிலம் திருச்சூர் நகரத்தைச் சேர்ந்த இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியப் பொதுவுடைமைக் கட்சியினைச் சார்ந்த அரசியல்வாதி ஆவார். வாரியர்1957 மற்றும் 1962ஆம் ஆண்டுகளில் நடைபெற்ற இந்தியப் பொதுத் தேர்தலில் கேரளாவின் திருச்சூர் மக்களவைத் தொகுதியின் நாடாளுமன்ற உறுப்பினராக இருந்தார்.

## மேற்கோள்கள்

பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:கேரள அரசியல்வாதிகள்
பிசு(2-குளோரோயெத்தில்)செலீனைடு

**பிசு(2-குளோரோயெத்தில்)செலீனைடு** (*Bis(2-chloroethyl)selenide*) என்பது Se(CH2CH2Cl)2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். கரிமசெலீனியம் சேர்மமாகக் கருதப்படும் இது செலீனியத்தின் ஓர் ஆலோ ஆல்க்கைல் வழிபெறுதியாகும். வேதிப்போரில்  பயன்படுத்தப்படும் கந்தகக் கடுகான பிசு(2-குளோரோயெத்தில்)சல்பைடு சேர்மத்தின் ஒப்புமையாகவும் பிசு(2-குளோரோயெத்தில்)செலீனைடு திகழ்கிறது. சாத்தியமான ஆல்கைலேற்றும் முகவரால இருந்தாலும் வேதிச் சிகிச்சையில் பயன்படுத்தப்படும் வேதிப்பொருளாக இருந்தாலும்  இது  வேதிப்போரில் ஒரு வேதிப்போர் முகவராகப் பயன்படுத்தப்படுவதில்லை. செலீனியம் கடுகு என்ற பெயராலும் இது அழைக்கப்படுகிறது.
 
## மேலும் காண்க
*ஈரெத்தில் செலீனைடு
## மேற்கோள்கள்

பகுப்பு:ஆல்க்கைலேற்றும் முகவர்கள்
பகுப்பு:குளோரோயெத்தில் சேர்மங்கள்
பகுப்பு:கரிமச் சேர்மங்கள்
யுரேனியம் டெட்ராபுளோரைடு

**யுரேனியம் டெட்ராபுளோரைடு** (*Uranium tetrafluoride*) என்பது UF4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சிறிய நீராவி அழுத்தமும் தண்ணீரில் குறைந்த கரைதிறனும் கொண்ட ஒரு பச்சை நிற திண்மப் பொருளாகும். யுரேனியம் அதன் நான்கு இணைதிடன் (யுரேனசு) நிலையில் பல்வேறு தொழில்நுட்ப செயல்முறைகளில் முக்கியமானதாக உள்ளது. யுரேனியம் சுத்திகரிப்புத் தொழிலில் இது பச்சை உப்பு என்று அழைக்கப்படுகிறது.

## தயாரிப்பு
யுரேனியம் ஈராக்சைடுடன் ஐதரசன் புளோரைடுடன் சேர்ந்து வினைபுரியச் செயவதால் யுரேனியம் டெட்ராபுளோரைடு உருவாகிறது, யுரேனியம் ஈராக்சைடு சுரங்க நடவடிக்கைகளில் இருந்து பெறப்படுகிறது. ஆண்டுக்கு சுமார் 60,000 டன்கள் யுரேனியம் ஈராக்சைடு இவ்வாறு தயாரிக்கப்படுகிறது.  ஒரு பொதுவான அசுத்தமாக UO2F2 காணப்படுகிறது. UF4 நீராற்பகுப்புக்கும் எளிதில் பாதிக்கப்படுகிறது.

செங்குத்து குழாய் வகை உலையில் ஐதரசன் வாயுவுடன் UF6 வினைபுரிவதால் UF4 உருவாகிறது. UF4 யுரேனியம் ஆக்சைடுகளைக் காட்டிலும் குறைவான நிலைப்புத்தன்மை கொண்டது. சுற்றுப்புற வெப்பநிலையில் ஈரப்பதத்துடன் மெதுவாக வினைபுரிந்து, UO2 மற்றும் HF சேர்மத்தை உருவாக்குகிறது. ஐதரசன் புளோரைடு மிகவும் அரிக்கும் பண்பையும்  நச்சுத்தன்மையும் கொண்டதாகும். இது நீண்ட கால அகற்றலுக்கு குறைந்த அளவே சாதகமாக உள்ளது. UF4 இன் மொத்த அடர்த்தி உற்பத்தி செயல்முறை மற்றும் தொடக்க யுரேனியம் சேர்மங்களின் பண்புகளைப் பொறுத்து சுமார் 2.0 கி/செ.மீ3 முதல் 4.5 கி/செ.மீ3 வரை மாறுபடும்.

அணு உலையின் ஓர் உருகிய உப்பு உலை வடிவமைப்பில் அங்கு பயன்படுத்தும் திரவம் உருகிய உப்பாக இருக்கும், UF4 சேர்மத்தை மையப் பொருளாகப் பயன்படுத்தும். ஓரிடத்தான் பிரிப்பு இல்லாத தனிமங்களின் பயன், சிறந்த நியூட்ரான் பொருளாதாரம் மற்றும் மிதமான செயல்திறன், குறைந்த நீராவி அழுத்தம் மற்றும் சிறந்த இரசாயன நிலைத்தன்மை ஆகிய காரணங்களால் UF4 பொதுவாக மற்ற உப்புகளுக்கு மேல் தேர்ந்தெடுக்கப்படுகிறது.

## வினைகள்
யுரேனியம் டெட்ராபுளோரைடு புளோரினுடன் மேலும் வினைபுரிகிறது.  முதலில் யுரேனியம் ஐம்புளோரைடும் பின்னர் யுரேனியம் அறுபுளோரைடும் உருவாகின்றன. 
:
:2UF4  +  F2  →  2UF5
:2UF5  +  F2  →  2UF6

UF4 சேற்மத்தை மக்னீசியம் உலோகத்துடன் சேர்த்து வினைபுரியச் செய்தால் குறைப்பு வினை நிகழ்ந்து iயுரேனியம் உருவாகிறது:
:UF4  +  2Mg  →  U  + 2MgF2

அறை வெப்பநிலையில்  UF5 சேர்மமாக ஆக்சிசனேற்றம் அடைகிறது. பின்னர் 100 பாகை செல்சியசு வெப்பநிலையில் அறுபுளோரைடாக மாறுகிறது.

## கட்டமைப்பு
பெரும்பாலான உலோக புளோரைடுகளைப் போலவே, UF4 சேர்மமும் ஓர் அடர்த்தியான மிகவும் குறுக்கு இணைப்புள்ள கனிம பலபடியாகும். எக்சு கதிர்  படிகவியல் சோதனைகள் மூலம் நிறுவப்பட்டபடி, U மையங்கள் சதுர எதிர்ப்பட்டக ஒருங்கிணைப்பு கோளங்களுடன் எட்டு-ஒருங்கிணைப்புகளை கொண்டுள்ளது. புளோரைடு மையங்கள் இரட்டிப்பு பாலமாக பிணைந்துள்ளன.

## பாதுகாப்பு
அனைத்து யுரேனியம் உப்புகளைப் போலவே, UF4 சேர்மமும் நச்சுத்தன்மையுடையது.  உள்ளிழுத்தல், உட்கொள்ளுதல் மற்றும் தோல் தொடர்பு மூலம் இவ்வுப்பு தீங்கு விளைவிக்கும்.
## மேலும் காண்க
*பிரசியோடைமியம்(IV) புளோரைடு

## மேற்கோள்கள்

## வெளி இணைப்புகள்
* 

பகுப்பு:யுரேனியம்(IV) சேர்மங்கள்
பகுப்பு:புளோரைடுகள்
பகுப்பு:அணுக்கருப் பொருட்கள்
பகுப்பு:ஆக்டினைடு ஆலைடுகள்
பதினெட்டாவது மக்களவை உறுப்பினர்கள்

**பதினெட்டாவது மக்களவை உறுப்பினர்கள்** (*List of members of the 18th Lok Sabha*) என்பது இந்திய நாடாளுமன்றத்தின் கீழவையான மக்களவைக்கு இந்திய மாநிலங்கள் மற்றும் ஒன்றிய பிரதேசங்களில் ஏப்ரல்-சூன் 2024ஆம் ஆண்டு நடைபெற்ற தேர்தல்கள் மூலம் தேர்ந்தெடுக்கப்பட்ட உறுப்பினர்களின் பட்டியல் ஆகும்.
 
## அசாம்
:***'
:* 9
:* 1
:* 1
:***'
:* 3

## அந்தமான் நிக்கோபார் தீவுகள்
:***'
:*  (1)




== அரியானா ==
:***'
:* 5
:***'
:* 5




== அருணாச்சலப் பிரதேசம் ==
:***'
:* (2)
thumb|200x200px|அருணாச்சல பிரதேச தொகுதிகள்

## ஆந்திரப் பிரதேசம்
:***'
:*(16)
:*(3)
:*(2)
:***'
:*(4)

## இமாச்சலப் பிரதேசம்
 (4)

## இராசத்தான்
 14
 8
 1
 1
 1

## இலடாக்கு
 1

## இலட்சத்தீவு
 1

## உத்தராகண்டம்
 5

## உத்தரப்பிரதேசம்

:***'
:*
:*
:*
:***'
:*
:*
:*

## ஒடிசா
 (20) 
 (1)

## கருநாடகம்
 17
 2
 9

## குசராத்து
 (25)
 (1)

## கேரளம்

 13
 2
 1
 1
 1
 1
 1

## கோவா
 (1)
 (1)

## சண்டிகர்
 1

## சத்தீசுகர்
 (10)
 (1)

## சம்மு காசுமீர்
 (2)
 (1)
 (2)

## சார்க்கண்டு
 8
 3
 2
 1

## சிக்கிம்
 1

## தமிழ்நாடு

:***' 39
:* 22
:* 9
:* 2
:* 2
:* 2
:* 1
:*


== தாத்ரா மற்றும் நாகர் ஹவேலி மற்றும் டாமன் மற்றும் டியு ==
 (1)
 (1)



== தில்லி ==
 (7)



== தெலங்காணா ==

 8
 8
 1



== நாகாலாந்து ==
 1


== பீகார் ==
 12
 12
 5
 1
 4
 4
 2



== புதுச்சேரி ==
 1


== மகாராட்டிரம் ==
 14
 9
 8
 9
 7
 1




== மணிப்பூர் ==
 2


== மத்தியப் பிரதேசம் ==
 (29)



== மிசோரம் ==
  1


== மேகாலயா ==
'  1
'  1


== மேற்கு வங்கம் ==

:***' 30
:* 29
:* 1
:* 2
:**** 12
:* 12

## மேலும் காண்க

* மாநிலங்களவையின் தற்போதைய உறுப்பினர்களின் பட்டியல், மேல் சபை இந்திய நாடாளுமன்றம்
* மக்களவை தொகுதிகளின் பட்டியல்
* நாடாளுமன்ற உறுப்பினர், மக்களவை
* 16வது மக்களவை உறுப்பினர்களின் பட்டியல்

## மேற்கோள்கள்
தம்புன் மக்களவைத் தொகுதி

**தம்புன் மக்களவைத் தொகுதி** (மலாய்: *Kawasan Persekutuan Tambun*; ஆங்கிலம்: *Tambun Federal Constituency*; சீனம்: 和丰国会议席) என்பது மலேசியா, பேராக், கிந்தா மாவட்டத்தில் (*Kinta District*) அமைந்துள்ள ஒரு மக்களவைத் தொகுதி (**P063**) ஆகும்.

தம்புன் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து தம்புன் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## தம்புன்

தம்புன் நகரம் பேராக் மாநிலத்தில் கிந்தா மாவட்டத்தில் உள்ள நகரம். ஈப்போவில் இருந்து 5 கி.மீ. தொலைவிலும் கோலாலம்பூர் தலைநகரிலிருந்து 200 கி.மீ தொலைவிலும் உள்ளது. 1990-ஆம் ஆண்டு தம்புன் புது நகரம் உருவாக்கப் பட்டது. 

தம்புன் எனும் மலாய்ச் சொல் பம்ப்ளிமாஸ் பழத்தைக் குறிக்கும். இங்கு அதிகமாகச் சீனர்கள் வாழ்கிறார்கள். இவர்கள் ஒரு நூற்றாண்டு காலமாகப் பம்ப்ளிமாஸ் பழங்களை உற்பத்தி செய்து வருகின்றனர். 

### தம்புன் குகை ஓவியங்கள்

தம்புன் பகுதியைச் சுற்றிலும் நிறைய சுண்ணக்கல் மலைகள் உள்ளன. இங்குள்ள மண் கறுப்பாகவும் இரும்பு வளம் கொண்டதாகவும் இருக்கின்றது. கிராமப் புறங்களில் நிறைய சுண்ணாம்புக் குன்றுகளையும் காண முடியும். இவை அழகும் இயற்கையான வனப்பும் வாய்ந்தவை. இங்கு பென்சில் வடிவத்தில் ஓர் அழகிய சுண்ணாம்புக் குன்று உள்ளது. அதைக் காண பார்வையாளர்கள் வெளிநாடுகளில் இருந்து வருகின்றனர்.

இங்குள்ள தம்புன் குகையில் 2000 ஆண்டுகளுக்கு முன்னால் ஆதி குகைவாசிகள் வரைந்த ஓவியங்கள் உள்ளன. இதே போல ஓவியங்கள் லெங்கோங்கிலும் கண்டுபிடிக்கப் பட்டன. பொது மக்கள் பார்வைக்கு தம்புன் குகை ஓவியங்கள் குகை இன்னும் திறந்து விடப் படவில்லை. இருப்பினும், வரலாற்று ஆய்வாளர்கள் அரசு அனுமதியுடன் ஆய்வு செய்ய அனுமதிக்கப் படுகின்றனர்.

## தம்புன் மக்களவைத் தொகுதி

## தம்புன் மக்களவைத் தேர்தல் முடிவுகள் 2022

## தம்புன் மக்களவை வேட்பாளர் விவரங்கள்

## மேற்கோள்கள்

## மேலும் காண்க
* தம்புன்
* சிம்மோர்
* கோலாகங்சார்
* தஞ்சோங் ரம்புத்தான்
* ஈப்போ

## வெளி இணைப்புகள்

பகுப்பு:பேராக் நாடாளுமன்றத் தொகுதிகள்
ச. முரசொலி

**ச. முரசொலி** (*Murasoli S*) என்பவர் இந்திய அரசியல்வாதியும் தமிழ்நாட்டைச் சார்ந்த இந்திய நாடாளுமன்ற உறுப்பினரும் ஆவார். இவர் திராவிட முன்னேற்றக் கழகத்தினைச் சார்ந்தவர்.

## இளமை
முரசொலி தஞ்சாவூர் மாவட்டம் தென்னன்குடியில் பிறந்தவர். இவரின் தந்தை கே. சண்முகசுந்தரம், தாய் தர்மசம்வர்த்தினி ஆவர். சண்முகசுந்தரம் 1971ஆம் ஆண்டு தென்னங்குடி ஊராட்சி மன்றத் தலைவராகப் பணியாற்றியுள்ளார். முரசொலி தஞ்சாவூர் மன்னர் சரபோஜி அரசுக் கல்லூரியில் இளம் அறிவியல் (வேதியியல்) பட்டம் பெற்றுள்ளார். முரசொலி பெங்களூரில் உள்ள டாக்டர் இராம் மனோகர் சட்டக் கல்லூரியில் இளங்கலைச் சட்டப் படிப்பினையும் முடித்துள்ளார்.

## அரசியல்
தஞ்சாவூர் திமுக வடக்கு ஒன்றிய செயலாளராகக் கட்சிப் பணியாற்றிய முரசொலி 2024ஆம் ஆண்டு மே மாதம் நடைபெற்ற இந்திய நாடாளுமன்ற பொதுத்தேர்தலில் தஞ்சாவூர் மக்களவைத் தொகுதியில் போட்டியிட்டு 502245 வாக்குகள் பெற்று வெற்றிபெற்று இந்திய நாடாளுமன்றத்தின் மக்களவைக்கு உறுப்பினராகத் தேர்ந்தெடுக்கப்பட்டுள்ளார்.

## தேர்தல் செயல்பாடு
### பாராளுமன்றத் தேர்தல்

## மேலும் காண்க
* தஞ்சாவூர் மக்களவைத் தொகுதி
* மன்னர் சரபோஜி அரசுக் கல்லூரி

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
1985 காரைதீவு தமிழர் படுகொலைகள்

**1985 கரைத்தீவில் தமிழ் எதிர்ப்பு படுகொலை** (*1985 anti-Tamil pogrom in Karaitivu*) என்பது அம்பாறை மாவட்டம் கரைதீவில்  உள்ள தமிழ் மக்கள் மீது இலங்கை பாதுகாப்புப் படையினரின் உதவியுடன் இலங்கை முசுலீம் கும்பல்களால் நிகழ்த்தபட்ட ஒழுங்கமைக்கப்பட்ட வன்முறையைக் குறிக்கிறது.

1985 ஏப்ரலில், இலங்கை சனாதிபதி ஜே. ஆர். ஜயவர்தன காரைதீவு (அம்பாறை) கிராமத்தில் உள்ள தமிழர்களைத் தாக்குவதற்காக எம். எச். மொகம்மதை தனது ஆதரவாளர்களுடன் அனுப்பினார். பாதுகாப்புப் படையினரின் ஆதரவுடன் 3000 இலங்கை முசுலிம் இளைஞர்களைக் கொண்ட கும்பல் பல தமிழர்களைக் கொன்றது, பல பெண்களைக் கற்பழித்தது,  தமிழர்களின் 2000 இக்கும் மேற்பட்ட வீடுகளை எரித்தது, 15,000 தமிழர்களை வீடற்றவர்களாக ஆக்கியது. கடைகளும் சூறையாடப்பட்டன. மேலும் பத்தினி கோயில் உட்பட பல இந்து கோயில்கள் அழிக்கப்பட்டன, அங்கு சிலைகள் உடைக்கப்பட்டன.

முசுலீம் பத்திரிகையாளர் காத்ரி இஸ்மாயில் கூற்றின்படி, ஏப்ரல் 12 முதல் ஏப்ரல் 14 வரை நடந்த வன்முறையின் போது 11 பேர் கொல்லப்பட்டனர் மற்றும் 40 பேர் மருத்துவமனையில் அனுமதிக்கப்பட்டனர். அவர் ஒரு மாதத்திற்கு முன்னர் அந்தப் பகுதிக்கு விஜயம் செய்திருந்தார், மேலும் இதுபோன்ற வன்முறைகளில் ஈடுபடுவதற்கு முசுலிம்களுக்கு போதுமான அளவு அச்சுறுத்தல் இருப்பதாக உணர்ந்ததற்கான எந்த ஆதாரமும் இல்லை, இது அவர்களுக்கு பாதுகாப்பின்மையை மட்டுமே ஏற்படுத்தும். எவ்வாறாயினும், வன்முறைக்கு முந்தைய மாதங்களில் தமிழ் போராளிக் குழுக்கள் முசுலிம்களிடம் ஆக்ரோசமாக நடந்து கொண்டதாக மற்றவர்கள் குற்றம் சாட்டினர். 1984 ஆம் ஆண்டு முதல் கிழக்கு மாகாணத்தில் போராளிகள் முசுலிம்களிடம் கப்பம் பெறுதல் மற்றும் கடத்துதல் போன்றவற்றில் ஈடுபட்டனர். வடக்கில் தமிழர்களிடமிருந்து போராளிகள்  பணத்தைப் பெற்றதை இது ஒத்ததாக இருந்தாலும், கிழக்கு முசுலிம்கள் இந்த நடவடிக்கைகளை மிகவும் வெளிப்படையாக எதிர்த்தனர்.  இது முசுலிம்களை தமிழர்களுக்கு எதிராக தூண்டுவதற்கான ஒரு வாய்ப்பாக அரசாங்கம் பயன்படுத்திக்கொண்டது.

1985 ஏப்ரல் 12 இல் முஸ்லிம் அமைச்சர் ஏ. எல். ஏ. மஜீத் ஒரு வெளிப்புற சக்தி தாக்குதல்களை தூண்டியதாக குற்றம் சாட்டினார்:

அதேபோல், அமைச்சர் சௌமியமூர்த்தி தொண்டமான் “கொழும்பில் இருந்து கிழக்கு மாகாணத்துக்கு குண்டர்களை ஏற்றிக்கொண்டு 7 லொறிகளும், 2 ஜீப் வண்டிகளும் பிரச்சினைகளை ஏற்படுத்துவதற்காக சென்றுள்ளன” என நாடாளுமன்றத்தில் தெரிவித்தார்.

1985 ஆம் ஆண்டு ஏப்ரல் மாதம் 17 ஆம் நாள், அப்பகுதியில் மேலும் 27 தமிழ் பொதுமக்கள் இலங்கை சிறப்பு அதிரடிப்படையால் படுகொலை செய்யப்பட்டனர்.

## மேலும் காண்க

* பொது மக்கள் மீதான இலங்கை அரசுப் படைகளின் தாக்குதல்களின் பட்டியல்
* கல்முனைப் படுகொலைகள்

## குறிப்புகள்

## மேற்கோள்கள்

பகுப்பு:முதலாம் ஈழப்போரில் இலங்கை இராணுவத்தினரின் தாக்குதல்கள்
பகுப்பு:இலங்கையில் தமிழர்கள் படுகொலைகள்
பகுப்பு:இலங்கை இராணுவத்தினரின் படுகொலைகள்
பகுப்பு:1985 நிகழ்வுகள்
எம். ஆர். கிருஷ்ணா

**எம். ஆர். கிருஷ்ணா** (M. R. Krishna) என்பவர் (பிறப்பு 1924 திரிமல்கேரியில்-இறப்பு 12 மே 2004) இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். ஆந்திரப் பிரதேச மாநிலத்தினைச் சார்ந்த கிருஷ்ணா கரீம்நகர் மக்களவை தொகுதியிலிருந்து முதலாவது மக்களவையில் உறுப்பினராக இருந்தார். பின்னர் கரீம்நகர் மக்களவைத் தொகுதியிலிருந்து இரண்டாவது மக்களவை மீண்டும் தேர்ந்தெடுக்கப்பட்டார். 

பின்னர் இவர் பெடப்பள்ளியில் மக்களவை தொகுதியிலிருந்து 3ஆவது மற்றும் 4ஆவது மக்களவைக்குத் தேர்ந்தெடுக்கப்பட்டார். கிருஷ்ணா இந்திய நாடாளுமன்றத்தின் மாநிலங்களவை உறுப்பினராக 1972 முதல் 1982 வரை பணியாற்றியுள்ளார். இவர் பட்டியல் இனத்தவர் ஒருங்கிணைப்பின் உறுப்பினராக (பின்னாளில் இந்தியக் குடியரசுக் கட்சி) இருந்தார்.

## மேற்கோள்கள்

பகுப்பு:இறந்த ஆண்டு குறிப்பிடப்படவில்லை
பகுப்பு:1924 பிறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:2004 இறப்புகள்
அமிதாவ் பானர்ஜி

**அமிதாவ் பானர்ஜி** (பிறப்பு:5 திசம்பர் 1926) அலகாபாத் உயர்நீதிமன்றத் தலைமை நீதிபதியாகயிருந்த இந்திய முன்னாள் நீதிபதியாவார்.

## தொழில் வாழ்க்கை
அலகாபாத்திலுள்ள ஏ. பி. ஐ. கல்லூரியில் கல்வி பயின்ற பானர்ஜி, அலகாபாத் பல்கலைக்கழகத்தில் சட்டப் படிப்பை முடித்தார். 1951 ஆகத்து 27 அன்று வழக்கறிஞராகப் பதிவு பெற்ற இவர் அலகாபாத் உயர்நீதிமன்றத்தில் வழக்கறிஞரனார். பானர்ஜி குற்றவியல் விவகாரங்கள், உரிமையியல், அரசியலமைப்பு, நிறுவன விடயங்கள் போன்றவற்றில் பணியாற்றினார். 1973 இல் அலகாபாத் உயர்நீதிமன்றக் கூடுதல் நீதிபதியாக நியமிக்கப்பட்டார். 1975 ஆகத்து 4 அன்று நிரந்தர நீதிபதியாக ஆனார். நீதிபதி பானர்ஜி 1987 சூலை 16 அன்று அலகாபாத் உயர்நீதிமன்றத் தலைமை நீதிபதி பதவிக்கு உயர்த்தப்பட்டு 1988 நவம்பர் 6 அன்று ஓய்வு பெற்றார்.

## மேற்கோள்கள்

பகுப்பு:21-ஆம் நூற்றாண்டு இந்திய நீதிபதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:அலகாபாத் உயர் நீதிமன்ற நீதிபதிகள்
பகுப்பு:1926 பிறப்புகள்
சசிகாந்த் செந்தில்

**சசிகாந்த் செந்தில்** (*sasikanth senthil*, 28 மார்ச், 1979)  என்பவர் இந்தியாவில் தமிழ்நாட்டில் பிறந்த முன்னாள் இ.ஆ.ப அதிகாரியும், இந்திய தேசிய காங்கிரசு அரசியல்வாதியும் ஆவார். இவர் 2024 பொதுத் தேர்தலில் திருவள்ளூர் மக்களவைத் தொகுதியில் இருந்து மக்களவை உறுப்பினராகத் தேர்ந்தெடுக்கப்பட்டார்.

## வாழ்க்கை
சசிகாந்த் செந்தில் தமிழ்நாட்டில் பிறந்தார். இவர் 2009இல் கருநாடகத்தின் இ.ஆ.ப அதிகாரியாக தன் பணியைத் தொடங்கினார்.  ராய்ச்சூர், சித்ரதுர்கா ஆகிய மாவட்டங்களில் மாவட்ட ஆட்சியராக பணியாற்றினார். அதன்  பின்னர் கருநாடக அரசின் பல்வேறு துறைகளில் பணியாற்றினார். 2019 இந்தியப் பொதுத் தேர்தலில் நரேந்திர மோதி மீ்ண்டும் வெற்றிபெற்றதைக் கண்டு வருந்தி தன் பதவியிலிருந்து விலகினார். அதன் பின்னர் இந்திய தேசிய காங்கிரசில் இணைந்தார்.

இதன்பிறகு மாநில காங்கிரஸ் செய்தி தொடர்பாளராக சசிகாந்த் செந்தில் நியமிக்கப்பட்டார். பின்னர் காங்கிரசில் இவருக்கு சமூக ஊடகப் பிரிவு ஒருங்கிணைப்பாளர் பொறுப்பு அளிக்கப்பட்டது. 2023 கருநாடக சட்டமன்றத் தேர்தலின்போது காங்கிரசு *செண்டரல் வார் ரூம்* தலைவராக நியமிக்கப்பட்டார். இதனையடுத்து கருநாடக மாநில ப.ஜ.க ஆட்சியின் ஊழல் போன்ற முக்கியச் சிக்கல்களை மக்களிடம் புதிய யுக்தியில் கொண்டு சென்று கவனத்தை ஈர்த்தார். இவ்வாறு திறப்பட செயல்பட்டு கர்நாடகாவில் காங்கிரஸ் ஆட்சி அமைய முக்கியப் பங்காற்றினார்.

இவருக்கு 2024 பொதுத் தேர்தலில் திருவள்ளூர் மக்களவைத் தொகுதியில் போட்டியிட கட்சி வாய்ப்பளித்தது. அந்தத் தேர்தலில்  சசிகாந்த் செந்தில் மொத்தம் 7,96,953 வாக்குகளைப் பெற்றார். இவருக்கு அடுத்துவந்த பா.ஜ.க வேட்பாளரைவிட 5,72 இலட்சம் வாக்குகளைக் கூடுதலாக பெற்று வெற்றிபெற்றார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:18ஆவது மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1979 பிறப்புகள்
இராமானுஜன் கணித சங்கம்

**இராமானுஜன் கணித சங்கம்** (*Ramanujan Mathematical Society*) என்பது "அனைத்து மட்டங்களிலும் கணிதத்தை ஊக்குவிக்கும்" நோக்கத்துடன் உருவாக்கப்பட்ட நபர்களின் இந்திய அமைப்பாகும். இந்தச் சங்கம் 1985 ஆம் ஆண்டில் நிறுவப்பட்டு இந்தியாவின் தமிழ்நாட்டின் திருச்சிராப்பள்ளியில் பதிவு செய்யப்பட்டது. முதல் தலைவராக பேராசிரியர் ஜி. சங்கரநாராயணன், முதல் செயலாளராக பேராசிரியர் ஆர். பாலகிருஷ்ணன் மற்றும் முதல் கல்வி செயலாளராக பேராசிரியர் ஈ. சம்பத்குமார் ஆகியோர் நியமிக்கப்பட்டனர். புதிய கணித இதழின் தேவை ஆழமாக உணரப்பட்டது மற்றும் இதழைத் துவக்கி வளர்க்க ஒரு அமைப்பின் தேவை ஆகியவை சங்கம் உருவாவதற்கான தொடக்க உத்வேகமாக இருந்தது.

## வெளியீடுகள்
இராமானுஜன் கணிதவியல் சங்கத்தின் வெளியீடுகள் பின்வருமாறு:

* *கணித செய்திமடல்* மாணவர்கள், ஆராய்ச்சி அறிஞர்கள் மற்றும் ஆசிரியர்களின் தேவைகளைப் பூர்த்தி செய்யும் ஒரு இதழ். 1991ஆம் ஆண்டு பேராசிரியர் ஆர். பாலகிருஷ்ணன் தலைமை ஆசிரியராக இருந்தபோது இந்தச் செய்திமடல் தொடங்கப்பட்டது. தற்போது, சென்னை ஐஐடி-யின் பேராசிரியர் எஸ். பொண்ணுசாமி தலைமை ஆசிரியராக உள்ளார்.
* *இராமானுஜன் கணிதச் சங்கத்தின் இதழ்* 1986 ஆம் ஆண்டில் பேராசிரியர் கே. எஸ். பத்மநாபன் தலைமை ஆசிரியராக இந்த இதழ் தொடங்கப்பட்டது. ஆரம்பத்தில், இது ஒரு இரு ஆண்டிதழாக இருந்தது. இப்போது ஆண்டுக்கு நான்கு வெளியீடுகள் வெளியிடப்படுகின்றன. தற்போதைய தலைமை ஆசிரியர் அமெரிக்காவின் அட்லாண்டா எமோரி பல்கலைக்கழகத்தின் பேராசிரியர் ஆர். பரிமளா மற்றும் நிர்வாக ஆசிரியர் மைசூர் பல்கலைக்கழகத்தின் பேராசிரியர் இ. சம்பத்குமார் ஆவர்.
* *சிறிய கணிதப் பொக்கிஷங்கள்* இது கணிதத்தில் தேர்ந்த வாசகர்களுக்கும், மீத்திறன் மாணவர்களுக்கும் உரையாற்றும் புத்தகங்களின் தொடராகக் கருதப்படுகிறது. இந்தத் தொடரின் கீழ் இதுவரை ஒரே ஒரு புத்தகம் மட்டுமே வெளியிடப்பட்டுள்ளது. டாக்டர் ஷிலேஷ் ஏ ஷிராலியின் "அட்வென்ச்சர்ஸ் இன் இடரேஷன்".
* *கணிதத்தில் ஆர். எம். எஸ்-இன் விரிவுரை குறிப்புகள் தொடர்* இது மோனோகிராஃப்கள் மற்றும் மாநாடுகளின் நடவடிக்கைகளைக் கொண்ட ஒரு தொடர்.

## நிர்வாகக் குழு

## மேற்கோள்கள்

பகுப்பு:தமிழ்நாட்டில் அறிவியலும் தொழினுட்பமும்
பகுப்பு:இந்தியக் கணிதவியல்
பகுப்பு:இராமானுசன்
சாவகம் கூன்வாள் சிலம்பன்

**சாவகம் கூன்வாள் சிலம்பன்** (*Javan scimitar babler-போமாதோரிங்கசு மொண்டனசு*) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும். இது இந்தோனேசியா சாவகம் தீவில் மட்டுமே காணப்படும் அகணிய உயிரி ஆகும். இது சுமாத்திரா, போர்னியோ மற்றும் மலேசியாவில் காணப்படும் சுந்தா கூன்வாள் சிலம்பனின் (*போ. போர்னென்சிசு*) இணை இனமாகக் கருதப்பட்டது. இந்த இரண்டு சிற்றினங்களும் கசுக்கொட்டை முதுகு கூன்வாள் சிலம்பன் என வகைப்படுத்தப்பட்டன. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.

இது முதுகெலும்பில்லாத உயிரினங்களை உணவாக உட்கொள்கிறது.

## மேற்கோள்கள்

* Collar, N. J. & Robson, C. 2007. Family Timaliidae (Babblers) pp. 70 – 291 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.

பகுப்பு:சிலம்பன்
சுந்தா கூன்வாள் சிலம்பன்

**சுந்தா கூன்வாள் சிலம்பன்** (*Sunda scimitar babbler-போமாதோரிங்கசு போர்னென்சிசு*) திமாலிடே குடும்பத்தைச் சேர்ந்த ஒரு பறவை சிற்றினமாகும். இது சுமாத்திரா, போர்னியோ மற்றும் மலேசியாவில் மட்டுமே காணப்படும் அகணிய உயிரி. சுந்தா கூன்வாள் சிலம்பனும் சாவகம் கூன்வாள் சிலம்பனும் கசுக்கொட்டை முதுகு சிலம்பன் குழுவாகக் கூறப்பட்டது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும்.

## மேற்கோள்கள்

பகுப்பு:மலேசியப் பறவைகள்
பகுப்பு:சிலம்பன்
இக்ரா சௌத்ரி

**இக்ரா சௌத்ரி**அல்லது **இக்ரா சவுத்ரி** (*Iqra Choudhary*). உத்தரபிரதேசத்தில் உள்ள கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு வென்று மக்களவை உறுப்பினராவார்

## பிறப்பும் கல்வியும்
இக்ரா உத்தரபிரதேசத்தில் உள்ள கைரானா மக்களவைத் தொகுதியின்  முன்னாள் உறுப்பினர் மறைந்த சௌத்ரி முனவ்வர் ஹசன் மற்றும் முன்னாள் நாடாளுமன்ற உறுப்பினர் பேகம் தபசம் ஹசன் ஆகியோரின் மகளாவார். இவரது சகோதரர் நாஹித் ஹூசைன் கைரானா சட்டமன்றத் தொகுதியின் உறுப்பினராக இருக்கின்றார்.

இக்ரா லண்டனின் SOAS பல்கலைக்கழகத்தில் அரசியலில் முதுகலைப் பட்டப்படிப்பை முடித்துள்ளார்.

## அரசியல் வாழ்க்கை
கைரானா மக்களவைத் தொகுதியில் 2024 ஆம் ஆண்டு நடைபெற்ற தேர்தலில் சமாஜ்வாதி கட்சியின் சார்பில் போட்டியிட்டு, பாரதிய ஜனதாவின் பிரதீப் குமாரை வென்று மக்களவை உறுப்பினராவார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:18ஆவது மக்களவை உறுப்பினர்கள்
தைவான் கூன்வாள் சிலம்பன்

**தைவான் கூன்வாள் சிலம்பன்** (*Taiwan scimitar babbler*-*போமாதோரிங்கசு மியூசிகசு*) என்பது பழைய உலக சிலம்பனின் திமாலிடே குடும்பத்தைச் சேர்ந்த ஒரு பறவை சிற்றினம் ஆகும். இது தைவானில் மட்டுமே காணப்படும் அகணிய உயிரி ஆகும். இந்த சிற்றினம் முதன்முதலில் 1859ஆம் ஆண்டில் இராபர்ட் சுவின்கோவால் விவரிக்கப்பட்டது. இது முன்பு வரி மார்பு கூன்வாள் சிலம்பனின் துணையினமாகக் கருதப்பட்டது. இதன் எண்ணிக்கை குறைந்து வருவதால் இது விரைவில் பாதிக்கப்படக்கூடியதாக உள்ளது.
இடது|thumb

## மேற்கோள்கள்

## மேலும் வாசிக்க
* Collar, N. J. and C. Robson. Family Timaliidae (Babblers). Pp.&nbsp;70 – 291. In: del Hoyo, J., et al., eds. *[[:en:Handbook_of_the_Birds_of_the_World|Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona. 2007.

பகுப்பு:தைவான் பறவைகள்
பகுப்பு:சிலம்பன்
பிசுணு படா ரே

**பிசுணு படா ரே** (*Bishnu Pada Ray*; பிறப்பு 19 சூன் 1950) ஓர் இந்திய அரசியல்வாதியும் பாரதிய ஜனதா கட்சிச் தலைவரும் ஆவார். இவர் 1999 முதல் 2004 வரையிலும், 2009 முதல் 2019 வரையிலும் இந்திய மக்களவை உறுப்பினராகப் பணியாற்றியுள்ளார். ரே 2024ஆம் ஆண்டு நடைபெற்ற இந்திய பொதுத் தேர்தலிலும் அந்தமான் நிக்கோபார் தீவுகள் மக்களவைத் தொகுதியிலிருந்து 18ஆவது மக்களவைக்குத் தேர்ந்தெடுக்கப்பட்டார்.

## தேர்தல் வரலாறு

## மேற்கோள்கள்

## வெளி இணைப்புகள்
* அரசியல் தகவல்கள்

பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1950 பிறப்புகள்
பகுப்பு:18ஆவது மக்களவை உறுப்பினர்கள்
தங்கம்(III) ஐதராக்சைடு

**தங்கம்(III) ஐதராக்சைடு** (*Gold(III) hydroxide*) என்பது Au(OH)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தங்கம் ஐதராக்சைடு, தங்கம் மூவைதராக்சைடு, தங்கம் டிரையைதராக்சைடு என்ற பெயர்களாலும் இது அழிக்கப்படுகிறது. தங்கத்தின் ஐதராக்சைடான இச்சேர்மம் ஆரிக் அமிலமாகவும் (H3AuO3) பார்க்கப்படுகிறது. 140 பாகை செல்சியசு வெப்பநிலைக்கு மேலான வெப்பநிலையில் தங்கம்(III) ஐதராக்சைடு நீர்நீக்கமடைந்து தங்கம்(III) ஆக்சைடு உருவாகிறது. ஆரிக் அமிலத்தின் மூலம் தயாரிக்கப்படும் உப்புகள் ஆரேட்டுகள் எனப்படுகின்றன. 

ஈரப்பதம் மற்றும் நேர்மறை மின் ஆற்றலுக்கு உட்பட்ட தங்க உலோகமயமாக்கலின் மின்வேதியியல் அரிப்பில் தங்கம் ஐதராக்சைடு உருவாகும். நுண் மின்னணுவியல் அரிப்பு தோல்வி முறைகளில் இதுவும் ஒன்றாகும். தங்க உலோகமயமாக்கலில் இருந்து மிகப்பெரிய அளவில் ஐதராக்சைடு தயாரிக்கப்படுகிறது. அடுக்கு தடிமனாக வளர்ந்த பிறகு இது சிதறக்கூடும். மேலும் கடத்தும் துகள்கள் குறுகிய சுற்றுகள் அல்லது கசிவு பாதைகளை ஏற்படுத்தலாம். தங்க அடுக்கின் தடிமன் குறைவதால் அதன் மின் எதிர்ப்பின் அதிகரிப்புக்கும் வழிவகுக்கும். இது மின் தோல்விக்கும் வழிவகுக்கும்.

## தயாரிப்பு

குளோரோ ஆரிக் அமிலம் சோடியம் ஐதராக்சைடு போன்ற காரங்களுடன் வினைபுரிந்து தங்கம்(III) ஐதராக்சைடு உருவாகிறது:

:HAuCl4 + 4NaOH → Au(OH)3 + 4NaCl + H2O

## வினைகள்
தங்கம்(III) ஐதராக்சைடு அம்மோனியாவுடன் வினைபுரிந்து வெடிக்கும் கலவையான தங்கத்தை உருவாக்குகிறது.
தங்கம்(III) ஐதராக்சைடு காரத்துடன் வினைபுரிந்து (AuO2−) ஆரேட்டுகளை உருவாக்குகிறது.

## மேற்கோள்கள்

பகுப்பு:தங்கம்(III) சேர்மங்கள்
பகுப்பு:ஐதராக்சைடுகள்
நெடுந்தீவு சமர்

**நெடுந்தீவு சமர்** (*Battle of Delft*) என்பது 1997, திசம்பர் 25 அன்று நடந்த ஒரு கடற்படை சமராகும். இது இலங்கை உள்நாட்டுப் போரின் ஒரு பகுதியாகும். நெடுந்தீவில் இருந்து படகுக் குழு ஒன்று நகர்வதாகத் தமக்கு தகவல் கிடைத்ததாக இலங்கைக் கடற்படை  கூறியது. இதனை ஆராய்வதற்காக கடற்படை விரைந்த பிறகு மோதல்கள் வெடித்து கடுமையான கடல் போர் ஏற்பட்டது. இரு தரப்பினரும் வெற்றி பெற்றதாகக் கூறினர். இலங்கைக் கடற்படைக் கப்பல் ஒன்றை கடற்புலிகள் மூழ்கடித்ததாகவும், இலங்கை கடற்படையினர் உயிரிழந்ததாகவும் விடுதலைப் புலிகளின் ஆதரவு இணையதளமான தமிழ்நெட் கூறியது. எனினும், புலிகளின் 6  படகுகள் மூழ்கடிக்கப்பட்டதாகவும், 40க்கும் மேற்பட்ட புலிகள் கொல்லப்பட்டதாகவும் இலங்கை பாதுகாப்பு அமைச்சு கூறியது.

## மேற்கோள்கள்

## வெளி இணைப்புகள்
*
*
*

பகுப்பு:2007 இல் இலங்கை
பகுப்பு:Webarchive template wayback links
பகுப்பு:நான்காம் ஈழப்போர் சமர்கள்
படேல் உமேஷ்பாய் பாபுபாய்

thumb
**படேல் உமேஷ்பாய் பாபுபாய்** (*Patel Umeshbhai Babubhai*) என்பவர் இந்திய அரசியல்வாதியும் நாடாளுமன்ற மக்களவை உறுப்பினரும் ஆவார். இவர் 2024-இல் நடைபெற்ற இந்தியப் பொதுத் தேர்தலில் தமன் தியூ மக்களவைத் தொகுதியிலிருந்து மக்களவைக்கு உறுப்பினராகத் தேர்ந்தெடுக்கப்பட்டார்.

## அரசியல் வாழ்க்கை
பாபுபாய் 2024 பொதுத் தேர்தலில் தன் தியூ மக்களவைத் தொகுதியிலிருந்து சுயேச்சை வேட்பாளராகப் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார். இவர் மூன்று முறை பாரதிய ஜனதா கட்சி நாடாளுமன்ற உறுப்பினரான லாலு படேலை 6,225 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பன்சூரி சுவராஜ்

**பன்சூரி சுவராஜ்** (*Bansuri Swaraj*-பிறப்பு 3 சனவரி 1984) என்பவர் ஓர் இந்திய வழக்கறிஞரும் அரசியல்வாதியும் ஆவார். இவர் இந்திய நாடாளுமன்ற மக்களவையின்புது தில்லி மக்களவை உறுப்பினராக உள்ளார். பன்சூரி சுவராஜ், முன்னாள் மத்திய அமைச்சர் சுஷ்மா சுவராஜ் மற்றும் மிசோரம் முன்னாள் ஆளுநர் சுவராஜ் கவுசுலின் இணையரின் மகள் ஆவார்.

## கல்வி
பன்சூரி சுவராஜ் வார்விக் பல்கலைக்கழகம் மற்றும் ஆக்சுபோர்டு பல்கலைக்கழகத்தில் பட்டம் பெற்றவர். இவர் இன்னர் டெம்பிள் சட்டத்தில் பார் அட் லா ஆவார்.

## அரசியல் வாழ்க்கை
சுவராஜ் முதன் முதலாக 2024-இல் நடைபெற்ற இந்தியப் பொதுத்தேர்தலில் புது தில்லி மக்களவைத் தொகுதியில் பாஜக சார்பில் போட்டியிட்டு18வது மக்களவை உறுப்பினராகத் தேர்ந்தெடுக்கப்பட்டார். இவர் சோம்நாத் பார்தியை 78,370 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:1984 பிறப்புகள்
பகுப்பு:தில்லி அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
யோகேந்தர் சந்தோலியா

**யோகேந்தர் சந்தோலியா** (*Yogender Chandoliya*) என்பவர் ஓர் இந்திய அரசியல்வாதியும் பாரதிய ஜனதா கட்சியினைச் சார்ந்த இந்திய நாடாளுமன்ற உறுப்பினரும் ஆவார். இவர் தற்போது வடமேற்கு தில்லி மக்களவைத் தொகுதி உறுப்பினராக பணியாற்றி வருகிறார்.

## அரசியல் வாழ்க்கை
கல்லூரி நாட்களிலிருந்தே அரசியலில் தீவிரமாகச் செயல்பட்டு வரும் இவர், பல முறை நகராட்சி உறுப்பினராகவும் தேர்ந்தெடுக்கப்பட்டுள்ளார். தில்லி மாநகராட்சி நிலைக்குழு தலைவராகவும் இருந்துள்ளார்.  தில்லி கரோல் பாக் மண்டலத்தில் உள்ள தேவ் நகரின் நகராட்சி உறுப்பினராகவும் இருந்துள்ளார். இவர் 2015 மற்றும் 2020 தில்லி சட்டமன்றத் தேர்தல்களில் கரோல் பாக் தொகுதி போட்டியிட்டார்.

சந்தோலியா 2024ஆம் ஆண்டு நடைபெற்ற இந்தியப் பொதுத் தேர்தலில் இந்தி கூட்டணி வேட்பாளரான உதித் ராஜை தோற்கடித்து வடமேற்கு தில்லி தொகுதி நாடாளுமன்ற உறுப்பினராக தேர்ந்தெடுக்கப்பட்டார்.

## மேற்கோள்கள்

பகுப்பு:தில்லி அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
மும்பையின் தொங்கும் தோட்டங்கள்

thumb| தொங்கும் தோட்டங்கள்
thumb| சின்னமான காலணி வீடு
**மும்பையிலுள்ள தொங்கும் தோட்டங்கள்** (*Hanging Gardens of Mumbai*) பெரோசா மேத்தா தோட்டங்கள் என்றும் அழைக்கப்படும் இது மலபார் மலை உச்சியில், அதன் மேற்குப் பகுதியில், கமலா நேரு பூங்கா எதிரே அமைந்துள்ளது.
இவை அரபிக்கடலின் மீது சூரியன் மறையும் காட்சிகளை வழங்குகின்றன. மேலும் விலங்குகளின் வடிவங்களில் செதுக்கப்பட்ட ஏராளமான வேலிகளும் உள்ளன. இந்தப் பூங்கா 1881 ஆம் ஆண்டில் உல்காசு கபோகர் என்பவரால் மும்பையின் பிரதான நீர்த்தேக்கத்தின் மீது வடிவமைக்கப்பட்டு அமைக்கப்பட்டது. அருகிலுள்ள அமைதியின் கோபுரத்தில் ஏற்படும் மாசு நடவடிக்கையால் தண்ணீரை மறைப்பதாக சிலர் கூறுகின்றனர். வான் வழியே பார்க்கும்போது, பூங்காவின் உள்ளே உள்ள நடைபாதை (தொங்கும் தோட்டங்கள் பாதை) பி. எம். ஜி (பெரோசா மேத்தா கார்டன்ஸ்) என்ற எழுத்துக்களை காணலாம்.

## புகைப்படங்கள்

படிமம்:Mumbai_03-2016_25_Hanging_Garden.jpg|alt=A pavilion in Hanging Garden of Mumbai|மும்பையின் தொங்கும் தோட்டத்தில் ஒரு வாசல்
படிமம்:Hanging-Gardens-5.jpg|alt=Fountains in Hanging Gardens of Mumbai|மும்பையின் தொங்கும் தோட்டத்தில் உள்ள நீரூற்றுகள்
படிமம்:Hanging_Gardens_Malabar_Hill.jpg|alt=Hanging Gardens in Malabar Hill, c. 1991|மலபார் மலையில் தொங்கும் தோட்டம், சுமார் 1991
படிமம்:Mumbai_03-2016_24_Hanging_Garden.jpg|alt=Hanging Gardens|தொங்கும் தோட்டங்கள்
படிமம்:Mumbai_03-2016_26_Hanging_Garden.jpg|alt=Shrubbery in the park|பூங்காவில் புதர்கள்
படிமம்:The_Hanging_Gardens,_Malabar_Hill_1905.jpeg|alt=Hanging Gardens in Malabar Hill, c. 1905|மலபார் மலையில் தொங்கும் தோட்டம், சுமார் 1905
படிமம்:Sundial_in_Hanging_Gardens,_Mumbai.jpg|alt=Sundial Clock in Hanging Gardens, Mumbai|மும்பையின் தொங்கும் தோட்டத்தில் அமைக்கப்பட்டுள்ள சூரியக் கடிகாரம்
படிமம்:Stone_Plaque_in_Hanging_Gardens,_Mumbai.jpg|alt=Stone Plaque in Hanging Gardens by Municipal Water Works, Mumbai deppicting naming of garden on Pherozeshah Mehta|மும்பையின்  தொங்கும் தோட்டத்தில் உள்ள கல் தகடு,பெரோசா மேத்தாவின்தோட்டத்திற்கு பெயர் சூட்டப்பட்டுள்ளது.


## மேற்கோள்கள்

## வெளி இணைப்புகள்

* Complete Guide to Mumbai 
* Local 109 in Mumbai: Malabar Hill
* Bharatonline: Hanging Gardens of Mumbai

பகுப்பு:பூங்காக்கள்
பகுப்பு:மும்பையின் சுற்றுப் பகுதிகள்
யூரோப்பியம்(III) நைட்ரைடு

**யூரோப்பியம்(III) நைட்ரைடு**  (*Europium(III) nitride*)  என்பது EuN என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். யூரோப்பியமும் நைட்ரசனும் சேர்ந்து இச்சேர்மம் உருவாகிறது. 
 
## தயாரிப்பு
சிலிக்கா கண்ணாடி குழாய்களில் உள்ள குருந்தம் படகுகளில் தனிமநிலை யூரோப்பியம் பாயும் அம்மோனியா நீரோட்டத்தில் 700 ° செல்சியசு வெப்பநிலையில்  வினைபுரிந்து யூரோப்பியம்(III) நைட்ரைடு உருவாகிறது. 

:2Eu + 2NH3 → 2EuN + 3H2

இந்த வினையில், யூரோப்பியம் ஆக்சிசனேற்றப்படுகிறது. அம்மோனியாவில் உள்ள ஐதரசன் குறைக்கப்படுகிறது.

## இயற்பியல் பண்புகள்
யூரோப்பியம்(III) நைட்ரைடு வான் விலெக் பாரா காந்தத்தன்மையைக் காட்டுகிறது.  பாறை உப்பு கட்டமைப்பில் a = 501.779(6) பைக்கோ மீட்டர் என்ற அளவுருவுடன் இது படிகமாகிறது. யூரோபியம்(III) நைட்ரைடு உட்பட அருமண் நைட்ரைடுகளின் மெல்லிய படலங்கள் ஆக்சிசன் முன்னிலையில் ஆக்சைடுகளை உருவாக்க முனைகின்றன.   EuN சேர்மத்தின் உருவாதல் வெப்பம் ΔH0 = 217.6±25.1 கிலோயூல்/மோல் ஆகும். யூரோப்பியம்(III) நைட்ரைடுக்கான ஆற்றல் இடைவெளி 2.08 எலக்ட்ரான் வோல்ட்டு என கணக்கிடப்பட்டது.

யூரோபியம்(III) நைட்ரைடு கருப்பு நிறப் படிகங்களாக உருவாகிறது. தண்ணீருடன் வினைபுரிகிறது.

## பயன்கள்
யூரோப்பியம்(III) நைட்ரைடு ஒரு குறைக்கடத்தியாகும்.

## மேற்கோள்கள்

பகுப்பு:யூரோப்பியம்(III) சேர்மங்கள்
பகுப்பு:நைட்ரைடுகள்
வரி மார்பு கூன்வாள் சிலம்பன்

thumb|வரி மார்பு கூன்வாள் சிலம்பன், அருணாசல பிரதேசத்தின் பைசாகியில்
**வரி மார்பு கூன்வாள் சிலம்பன்** (*Streak-breasted scimitar babler*) என்பது திமாலிடே குடும்பத்தைச் சேர்ந்த ஒரு பறவை சிற்றினமாகும்.
[இடது|thumb|கோனோமா இயற்கை பாதுகாப்பு மற்றும் திராகோபன் சரணாலயத்தில் ([நாகாலாந்து, இந்தியா)]]
இது வங்கதேசம், பூட்டான், சீனா, இந்தியா, லாவோஸ், மியான்மர், நேபாளம் மற்றும் வியட்நாமில் காணப்படுகிறது. இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும். 

இது மற்ற சிற்றினங்களுடன் கலப்பு மந்தைகளை உருவாக்குகிறது.

## மேற்கோள்கள்




* Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[:en:Handbook_of_the_Birds_of_the_World|Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:தென் சீனப் பறவைகள்
பகுப்பு:நேபாளப் பறவைகள்
பகுப்பு:சிலம்பன்
மும்பையில் யூதர்களின் வரலாறு

thumb| மும்பையில் யூதர்கள்

**மும்பையில் உள்ள யூதர்களின் வரலாறு** (*History of the Jews in Mumbai*) என்பது முதல் நூற்றாண்டில் யூதர்கள் மும்பையில் குடியேறத் தொடங்கியபோது, அதன் பொருளாதார வாய்ப்புகளின் காரணமாக தொடங்கியது. மும்பையின் யூத சமூகம்   கொங்கணின் பெனே இசுரேல் , ஈராக் பாக்தாதி யூதர்கள் மற்றும் மலபாரில் உள்ள கொச்சின் யூதர்கள் என மூன்று தனித்துவமான சமூகங்களின் எச்சங்களைக் கொண்டிருந்தது.  

இந்தியாவின் வேகமாக குறைந்து வரும் யூத மக்கள்தொகையில் பெரும்பாலோர் மும்பையில் வசிக்கின்றனர். 1940களின் பிற்பகுதியில், அதன் உச்சத்தில் இருந்தபோது, மும்பையின் யூத மக்கள் தொகை கிட்டத்தட்ட 30,000 ஐ எட்டியது.

முதல் பாக்தாத் யூதரான ஜோசப் செமா 1730 இல் சூரத்திலிருந்து மும்பைக்குக் குடிபெயர்ந்தார்.  கொங்கண் மண்டலத்தில் உள்ள கிராமங்களிலிருந்து பிரித்தானிய இந்தியா முழுவதுமாக அருகிலுள்ள நகரங்களுக்கு குடிபெயர்ந்தனர். 1796 இல் அவர்களின் முதல் தொழுகைக்கூடம் மும்பையில் திறக்கப்பட்டது.  மேலும் புனே, அகமதாபாது மற்றும் பாக்கித்தானின் கராச்சி ஆகிய இடங்களிலும் தொடர்ந்தது. அங்கு இவர்கள் பிரித்தானியாவின் இந்தியப் பேரரசு மற்றும் பிரித்தானிய இந்திய இராணுவத்தில் முக்கிய பதவிகளைப் பெற்றனர். 1796 இல் சாமுவேல் எசேக்கியேல் திவேகர் (1730-1797) "த கேட் ஆஃப் மெர்சி" என்ற யூதர்களின் வழிபாட்டு ஆலயத்தை நிறுவினார்.

## தற்போதைய மக்கள் தொகை
தற்போதைய கணக்குப்படி மும்பையில் 4,000க்கும் குறைவான யூதர்களே வாழ்கின்றனர்.  நகரத்தில் எட்டு  வழிபாட்டு ஆலயங்கள் உள்ளன.  இன்று, மும்பையின் பெரும்பான்மையான யூதர்கள் இசுரேலில் வசிக்கின்றனர்.

## மும்பையில் தீவிரவாத தாக்குதல்
நவம்பர் 2008 மும்பையில் பயங்கரவாதத் தாக்குதல்கள் நடக்கும்போது ஆறு யூதர்கள் பணயக் கைதிகளாக வைக்கப்பட்டு கொல்லப்பட்டனர்.

## வகுப்புவாத உறவுகள்
மும்பை யூதர்களின் முஸ்லிம் சமூகத்துடனான உறவுகள் வரலாற்று ரீதியாக வலுவானது. மும்பை தாக்குதலுக்குப் பிறகும் அப்படியே நீடிக்கிறது. இந்துக்கள் ஆதிக்கம் செலுத்தும் நிலத்தில் இரு குழுக்களும் சிறுபான்மையினராக ஒன்றாக இணைக்கப்பட்டுள்ளனர் - அவர்களின் அசைவ உணவுகளான கஷ்ருட் மற்றும் அலால் உணவுகளில் கூட ஒற்றுமையாக உள்ளனர். முஸ்லிம்களுக்கான முஸ்லிம் அமைப்பு தாக்குதலில் கொல்லப்பட்ட ஒன்பது தீவிரவாதிகளையும் நகரத்தில் அடக்கம் செய்யக்கூடாது என்று எதிர்த்தனர். இது மும்பையின் யூத சமூகத்தால் மிகவும் பாராட்டப்பட்டது. 

## மேற்கோள்கள்

## நூல் பட்டியல்



## வெளி இணைப்புகள்
* Mumbai Jews The Movie 2016

பகுப்பு:யூதர்கள்
புட்டா மகேசு குமார்

**புட்டா மகேசு குமார்** (*Putta Mahesh Kumar*) என்பவர் ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் மக்களவைக்கு ஏலூரு மக்களவைத் தொகுதியில் போட்டியிட்டு வெற்றிபெற்றார். குமார் தெலுங்கு தேசம் கட்சியினைச் சார்ந்தவர்.

## தேர்தல் புள்ளிவிபரம்

## மேலும் காண்க
* ஏலூரு மக்களவைத் தொகுதி
* பதினெட்டாவது மக்களவை உறுப்பினர்கள்

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
மைக்கேல் ஜான் (ஆயர்)

**மைக்கேல் ஜான்** (*Michael John*)(1925-2013) தென்னிந்திய திருச்சபையின், கிழக்கு கேரளாவின் தொடக்க ஆயர் ஆவார்.

ஜான் 1925-ம் ஆண்டில் வாலகோமில் பிறந்தார். இவர் செராம்பூர் பல்கலைக்கழகத்திலும் ஒன்றிய பிரசுபைடிரியன் திருச்சபைக் கல்லூரியிலும் கல்வி பயின்றுள்ளார். ஜான் 1953-ல் திருச்சபை போதகராக நியமிக்கப்பட்டார். சேர்த்தலை, ரன்னி, ஆலப்புழா, ஓலசா, கோட்டயம் ஆகிய இடங்களில் இறைப் பணியாற்றியுள்ளா. இவர் குவைத்து, கனடா விலும் பணியாற்றியுள்ளார். ஜான் 2013இல் இறந்தார்.

## மேற்கோள்கள்

பகுப்பு:1925 பிறப்புகள்
பகுப்பு:2013 இறப்புகள்
பகுப்பு:இந்திய ஆயர்கள்
பகுப்பு:மதிப்பாய்வு செய்யப்படாத மொழி பெயர்ப்புகளைக் கொண்ட பக்கங்கள்
சுனில் தட்கரே

**சுனில் தத்தாத்ரே தட்கரே** (*Sunil Tatkare*) என்பவர் ஓர் இந்திய அரசியல்வாதியும் தற்போது ராய்காட் மக்களவைத் தொகுதி உறுப்பினரும் ஆவார். இவர் முன்பு மகாராட்டிராவின் நீர்வள அமைச்சராக இருந்துள்ளார். இவர் மகாராட்டிர சட்டமன்ற ரீவர்தன் தொகுதியிலிருந்து மகாராட்டிர சட்டமன்ற உறுப்பினராகப் பணியாற்றினார். இவர் முன்பு மகாராட்டிர சட்டமன்ற தேசியவாத காங்கிரஸ் கட்சி தலைவராகவும் பணியாற்றினார். தட்கரே பல வழக்குகளில் தொடர்புடையவர் என்று குற்றம் சாட்டப்பட்டுள்ளது. இதன் காரணமாக ஊழல் தடுப்பு பணியகம் நில அபகரிப்பு மற்றும் வருமானத்திற்கு அதிகமாக சொத்துக்கள் சேர்த்த குற்றச்சாட்டுகள் தொடர்பாக இவருக்கு எதிராக விசாரணையைத் தொடங்க மாநில அரசாங்கத்தின் உத்தரவைக் கோரியுள்ளது. சொத்துக்கள் வழக்கில் அவருக்கு எதிராக அமலாக்க இயக்குநரகம் விசாரணையைத் தொடங்கியது.

தட்கரே  10 சூலை 1955 அன்று சுதர்வாடி கோலாட்டில் பிறந்தார். புனேயில் உள்ள பெர்குசன் கல்லூரியில் இடைநிலை அறிவியல் வரை கல்வி கற்றுள்ளார். 1984-இல் இந்திய தேசிய காங்கிரசில் சேருவதற்கு முன்பு இவர் அரசு சாலை ஒப்பந்தக்காரராகப் பணியாற்றினார். 1995-இல் காங்கிரசு கட்சியின் சார்பில் சட்டமன்ற உறுப்பினராகத் தேர்ந்தெடுக்கப்பட்டார். 2004ஆம் ஆண்டில் இவர் உணவு மற்றும் குடிமைப்பொருள் வழங்கல் துறை அமைச்சராக நியமிக்கப்பட்டார். 2008ஆம் ஆண்டில் எரிசக்தி அமைச்சராகவும், 2009ஆம் ஆண்டில் நிதியமைச்சராகவும் நியமிக்கப்பட்டார். இவரின் மகள் அதீதி சுனில் தட்கரே மகாராட்டிரா சட்டமன்ற உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:18ஆவது மக்களவை உறுப்பினர்கள்
அனில் தத்தாத்ரேய் தட்கரே

**அனில் தத்தாத்ரேய் தட்கரே** (Anil Tatkare; பிறப்பு ஆகத்து 31,1953) ஓர் இந்திய அரசியல்வாதி ஆவார். இவர் 2010 முதல் 2018 வரை மகாராட்டிர மாநிலம் ராய்காட்-ரத்னகிரி-சிந்துதுர்க் உள்ளாட்சி அமைப்புகளுக்கான மகாராட்டிரா சட்டமன்ற மேலவை உறுப்பினராகப் பணியாற்றினார். இவர் ராய்காட் மாவட்ட பரிஷத் முன்னாள் உறுப்பினராகவும் பணியாற்றியுள்ளார். இவர் இந்திய நாடாளுமன்ற மக்களவை உறுப்பினரான சுனில் தட்கரேயின் அண்ணன் மற்றும் மகாராட்டிரா சட்டமன்றத்தின் முன்னாள் உறுப்பினரான அவ்தூத் தட்கரே தந்தை ஆவார்.

தட்கரே 20 பிப்ரவரி 2024 அன்று தேசியவாத காங்கிரசு கட்சியின் (சரத்சந்திர பவார்) மகாராட்டிர மாநிலத் துணைத் தலைவராக நியமிக்கப்பட்டார்.

## மேற்கோள்கள்


பகுப்பு:வாழும் மக்கள்
பகுப்பு:1953 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:தேசியவாத காங்கிரசு அரசியல்வாதிகள்
அனிகெத் தட்கரே

**அனிகெத் தட்கரே** (*Aniket Tatkare*) என்பவர் தேசியவாத காங்கிரஸ் கட்சியினைச் சார்ந்த இந்திய அரசியல்வாதி ஆவார். இவர் 24 மே 2018 அன்று, 421 வாக்குகளைப் பெற்று மகாராட்டிராச் சட்ட மேலவைக்குத் தேர்ந்தெடுக்கப்பட்டார். சிவ சேனாவினைச் சேர்ந்த போட்டியாளரான ராஜீவ் சபாலேவை 221 வாக்குகளைப் பெற்றார். இவரின் தந்தை இந்திய மக்களவை உறுப்பினரான சுனில் தட்கரே ஆவார்.

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:தேசியவாத காங்கிரசு அரசியல்வாதிகள்
பாபா சுச்சா சிங்

**பாபா சுச்சா சிங்** (*Baba Sucha Singh*) என்பவர்  சிரோமணி அகாலி தளம் (அமிர்தசரஸ்) கட்சியைச் சேர்ந்த இந்திய அரசியல்வாதி ஆவார். இவர் பஞ்சாபின் பதிண்டாவிலிருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். இவரின் மகன் பியாந்த் சிங் இந்தியப் பிரதமர் இந்திரா காந்தியின் முன்னாள் மெய்க்காவலரும், கொலையாளியும் ஆவார்.

## மேற்கோள்கள்

## வெளி இணைப்புகள்
*Official Biographical Sketch in Lok Sabha Website

பகுப்பு:சிரோமணி அகாலி தள அரசியல்வாதிகள்
பகுப்பு:9வது மக்களவை உறுப்பினர்கள்
நளின் சோரன்

**நளின் சோரன்** (*Nalin Soren*) என்பவர் இந்திய அரசியல்வாதியும் இந்திய நாடாளுமன்ற உறுப்பினரும் ஆவார். இவர் சார்க்கண்டு மாநிலம் தும்கா மாவட்டத்தைச் சேர்ந்தவர். சோரன் ஜார்க்கண்ட் முக்தி மோர்ச்சா கட்சியின் உறுப்பினரும் ஆவார். சோரன் 1990 முதல் 7 முறை சிகாரீபாடா சட்டமன்றத் தொகுதி (பகு) உறுப்பினர் ஆவார். சோரான் இந்தியப் பொதுத் தேர்தல் 2024-இல் தும்கா மக்களவைத் தொகுதியில் ஜார்க்கண்ட் முக்தி மோர்ச்சா கட்சியின் சார்பில் போட்டியிட்டு வெற்றி பெற்று இந்திய மக்களவை உறுப்பினராகத் தேர்ந்தெடுக்கப்பட்டுள்ளார்.

## தேர்தல் செயல்பாடு

### மாநில சட்டமன்றம்

### மக்களவை

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சார்க்கண்டு அரசியல்வாதிகள்
பகுப்பு:18ஆவது மக்களவை உறுப்பினர்கள்
யூரோப்பியம்(II) ஐதராக்சைடு

**யூரோப்பியம்(II) ஐதராக்சைடு** (Europium(II) hydroxide) என்பது Eu(OH)2  என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.  Eu(OH)2·H2O என்ற வாய்பாட்டைக் கொண்ட நீரேற்றாகவே இது பெரும்பாலும் காணப்படுகிறது.

## தயாரிப்பு
உலோக நிலை யூரோப்பியத்துடன் 10 மோல்/லி சோடியம் ஐதராக்சைடு கரைசலைச் சேர்த்து வினைபுரியச் செய்து யூரோப்பியம்(II) ஐதராக்சைடு ஒற்றைநீரேற்று தயாரிக்கப்படுகிறது. யூரோப்பியம்(III) குளோரைடை ஒரு மூலப்பொருளாகப் பயன்படுத்தும் தயாரிப்பு முறைக்கும் சில ஆதாரங்கள் உள்ளன. உலோக அயனிகளின் நீரிய கரைசலை குறைக்கப் பயன்படும் இயோன்சு குறைப்பானைப் பயன்படுத்தி சோடியம் ஐதராக்சைடு சேர்த்து யூரோப்பியம்(II) ஐதராக்சைடு தயாரிப்பதாக இத்தயாரிப்பு முறை அமைகிறது.

## பண்புகள்
யூரோப்பியம்(II) ஐதராக்சைடு  செஞ்சாய்சதுரக் கட்டமைப்பில் உள்ள படிக அமைப்பைச் சேர்ந்ததாகும்.  a=6.701 ± 0.002, b=6.197 ± 0.002, c=3.652 ± 0.001 A. என்ற அளவுருக்களுடன் இப்படிகம் அமைந்துள்ளது. வெப்பத்தால் சிதைந்து யூரோபியம்(II) ஆக்சைடை (EuO) உருவாக்குகிறது; காற்றில் உடனடியாக ஆக்சிசனேற்றமடைந்து  யூரோபியம்(III) ஐதராக்சைடாக மாறுகிறது.

## மேற்கோள்கள்

பகுப்பு:யூரோப்பியம்(II) சேர்மங்கள்
பகுப்பு:ஐதராக்சைடுகள்
நீரிணை குடியேற்றங்களின் ஆளுநர்கள் பட்டியல்

**நீரிணை குடியேற்றங்களின் ஆளுநர்கள்** (மலாய்:*Senarai gabenor Negeri-Negeri Selat*; ஆங்கிலம்:*List of governors of the Straits Settlements*; சீனம்: 海峽殖民地總督) என்பது 1826-ஆம் ஆண்டில் இருந்து 1946-ஆம் ஆண்டு வரையில் தீபகற்ப மலேசியாவின் நீரிணை குடியேற்றப் பகுதிகளுக்கு பிரித்தானிய ஆளுநர்களாகப் பதவி வகித்தவர்களைக் குறிப்பிடுவதாகும். 

1867-ஆம் ஆண்டு வரையில், நீரிணை குடியேற்றப் பகுதிகள் பிரித்தானிய முடியாட்சியின் கீழ் வரும் வரையில், அந்த ஆளுநர்கள் பிரித்தானிய கிழக்கிந்திய நிறுவனத்தினால் நியமிக்கப்பட்டனர். 1942-ஆம் ஆண்டில் இருந்து 1945-ஆம் ஆண்டு வரையில் மலாயாவில் சப்பானிய ஆக்கிரமிப்பு காலத்தில், நீரிணை குடியேற்றங்களின் ஆளுநர்கள் பதவி நிரப்பப்படவில்லை.

1946-ஆம் ஆண்டிற்குப் பின்னர், இந்தப் பதவி மலாயாவின் ஐக்கிய இராச்சிய உயர் ஆணையர்கள் பதவி என பெயர் மாற்றம் கண்டது.

## விளக்கம்
### மலாயா கூட்டமைப்பு மாநிலங்கள்
* மலாயா கூட்டமைப்பு மாநிலங்கள் (*Federated Malay States*) (**FMS**) - (*Protectorate States*)
# சிலாங்கூர்
# பேராக்
# நெகிரி செம்பிலான்
# பகாங்

### மலாயா கூட்டமைப்பில் சேரா மாநிலங்கள்
* மலாயா கூட்டமைப்பில் சேரா மாநிலங்கள் (*Unfederated Malay States*) - (*Protected States*)
# ஜொகூர்
# கெடா
# கிளாந்தான்
# பெர்லிஸ் 
# திராங்கானு

### நீரிணைக் குடியேற்ற மாநிலங்கள்
* நீரிணைக் குடியேற்ற மாநிலங்கள்  (*Straits Settlements*) (*Crown Colony States*)
# மலாக்கா
# பினாங்கு
# சிங்கப்பூர்

## பிரித்தானிய நீரிணைக் குடியேற்ற ஆளுநர்களின் பட்டியல் (1826–1946)

## மேலும் காண்க
* நீரிணை குடியேற்றங்கள்
* சிங்கப்பூரின் வரலாறு
* மலேசியாவின் வரலாறு

## மேற்கோள்கள்

## மேலும் படிக்க
*WorldStatesmen - Singapore
*Historical Dictionary of Singapore (Justin Corfield) 

## வெளி இணைப்புகள்
* 

பகுப்பு:ஐக்கிய இராச்சியத்தின் படைத்துறையினர்
பகுப்பு:மலேசியா தொடர்பான பட்டியல்கள்
பகுப்பு:பிரித்தானிய மலாயா‎
பகுப்பு:மலேசிய அரசியல் வரலாறு
கைரிப் சாலிகா

**கைரிப் சாலிகா** (*Kirip Chaliha*; பிறப்பு நவம்பர் 1,1955) என்பவர் இந்திய அரசியல்வாதியும் இந்தியாவின் 14வது மக்களவை உறுப்பினரும் ஆவார். இவர் அசாமின் குவகாத்தி மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியின் உறுப்பினராக உள்ளார். சாலிகா அசாமின் சிவ்சாகரைச் சேர்ந்தவர்.

சாலிகா முன்பு 10ஆவது மக்களவை உறுப்பினராகவும் இருந்தார், மேலும் சாலிகா குவஹாத்தி மாநிலத்தைப் பிரதிநிதித்துவப்படுத்தினார்.

## வெளி இணைப்புகள்

* Home Page on the Parliament of India's Website

பகுப்பு:அசாமைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:10வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1955 பிறப்புகள்